Likumprojekts

**Grozījumi Valsts un pašvaldību institūciju amatpersonu un darbinieku atlīdzības likumā**

**Izdarīt Valsts un pašvaldību institūciju amatpersonu un darbinieku atlīdzības likumā** (Latvijas Vēstnesis, 2009, 199., 200. nr.; 2010, 12., 66., 99., 174., 206. nr.; 2011, 103., 204. nr.; 2012, 190., 203. nr.; 2013, 51., 191., 232., 234., 252. nr.; 2014, 206., 228., 257. nr.; 2015, 248. nr.; 2016, 182., 241. nr.; 2017, 90., 214., 242. nr.) šādus grozījumus:

1. Papildināt 7.1 panta pirmo daļu ar ceturto teikumu šādā redakcijā:

"Valsts tiešās pārvaldes iestāžu amatpersonu (darbinieku) mēnešalgu grupu maksimālo mēnešalgas apmēru nosaka saskaņā ar šā likuma 5. pielikumu."

1. Aizstāt 13.2 pantā skaitli "4,95" ar skaitli "6,5".
2. Aizstāt 13.3 pantā skaitli "4,05" ar skaitli "4,95".
3. Aizstāt 17. panta četrpadsmitajā daļā skaitli un vārdus "70 procentu apmērā no mēneša vidējās izpeļņas" ar vārdiem "līdz trīs mēnešu vidējās izpeļņas apmēram, ņemot vērā amata vērtību (atbildības līmeni un sarežģītību)".
4. Papildināt pārejas noteikumus ar 38., 39., 40. un 41. punktu šādā redakcijā:

"38. Ja, īstenojot Valsts pārvaldes reformu plāna uzdevumu, 2018.–2020. gadā tiek samazināts amatpersonu (darbinieku) skaits vai likvidēts amats, priekšroka palikt darbā vai saglabāt amatu ir tām amatpersonām (darbiniekiem), kurām ir labāki darba izpildes rezultāti un augstāka kvalifikācija. Ja amatpersonu (darbinieku) darba izpildes rezultāti un kvalifikācija būtiski neatšķiras, priekšroka palikt darbā vai saglabāt amatu ir tām amatpersonām (darbiniekiem), kurām nav cita pastāvīga ienākuma avota. Ja nevienai amatpersonai (darbiniekam) nav cita pastāvīga ienākuma avota, priekšroku palikt darbā vai saglabāt amatu nosaka saskaņā ar Darba likumu. Par pastāvīgu ienākumu avotu tiek uzskatīta:

a) darba vai amata pienākumu pildīšana pie cita darba devēja, ja tā noteiktā mēnešalga (mēneša amatalga, darba alga) ir vienāda ar minimālo mēneša darba algu vai lielāka un rīkojumā vai līgumā noteiktais darba vai amata pienākumu pildīšanas termiņš ir ilgāks par trim mēnešiem,

b) vecuma pensija vai izdienas pensija, ja personai saskaņā ar likumu ir tiesības uz šādu pensiju, neatkarīgi no tā, vai pensija tiek saņemta.

39. Lēmumu par valsts tiešās pārvaldes iestāžu amatpersonu (darbinieku) mēnešalgu grupu maksimālā mēnešalgas apmēra noteikšanu atbilstoši šā likuma 5. pielikumam pieņem Ministru kabinets, pamatojoties uz Valsts kancelejas sniegto informāciju par Valsts pārvaldes reformu plāna ietvaros veiktajiem pasākumiem iestāžu darbības efektivizēšanai un nodarbināto skaita samazinājumam. Līdz Ministru kabineta lēmuma pieņemšanai valsts tiešās pārvaldes iestāžu amatpersonu (darbinieku) mēnešalgu grupu maksimālo mēnešalgas apmēru nosaka atbilstoši šā likuma 3. pielikumam. Ja ar šo likumu mēnešalgas apmērs pielīdzināts tiešās pārvaldes iestāžu amatpersonu (darbinieku) līdzīgas atbildības un sarežģītības pakāpes amatiem noteiktās mēnešalgas apmēram, piemērojams šā likuma 3. pielikums.

40. Korupcijas novēršanas un apkarošanas biroja amatpersonu (darbinieku) mēnešalgu grupu maksimālo mēnešalgas apmēru nosaka saskaņā ar šā likuma 5. pielikumu no tā spēkā stāšanās dienas.

41. Ministru kabinets izvērtē likumā noteikto valsts un pašvaldību institūciju amatpersonu un darbinieku mēnešalgu grupu maksimālo mēnešalgas apmēru, ņemot vērā ekonomisko situāciju valstī un privātā sektora atalgojuma tendences, un līdz 2019. gada 1. aprīlim iesniedz Saeimā likumprojektu par šā likuma 3. un 5. pielikumā noteikto mēnešalgu grupu maksimālā mēnešalgas apmēra pārskatīšanu."

1. Papildināt likumu ar 5. pielikumu šādā redakcijā:

"Valsts un pašvaldību institūciju amatpersonu

un darbinieku atlīdzības likuma

5. pielikums

**Valsts tiešās pārvaldes iestāžu amatpersonu (darbinieku) maksimālā mēnešalga**

|  |  |  |
| --- | --- | --- |
| Nr.  p. k. | Mēnešalgu grupa | Mēnešalgas maksimālais apmērs (*euro*) |
| 1. | 16 | ne vairāk kā 3450 |
| 2. | 15 | ne vairāk kā 3233 |
| 3. | 14 | ne vairāk kā 2573 |
| 4. | 13 | ne vairāk kā 2304 |
| 5. | 12 | ne vairāk kā 1813 |
| 6. | 11 | ne vairāk kā 1733 |
| 7. | 10 | ne vairāk kā 1385 |
| 8. | 9 | ne vairāk kā 1190 |
| 9. | 8 | ne vairāk kā 1095 |
| 10. | 7 | ne vairāk kā 996 |
| 11. | 6 | ne vairāk kā 899 |
| 12. | 5 | ne vairāk kā 802 |
| 13. | 4 | ne vairāk kā 705 |
| 14. | 3 | ne vairāk kā 608 |
| 15. | 2 | ne vairāk kā 530 |
| 16. | 1 | ne vairāk kā 450" |

Ministru prezidents Māris Kučinskis

Iesniedzējs:

Ministru prezidents Māris Kučinskis

Vizē:

Valsts kancelejas direktors Jānis Citskovskis

632